
Antemurale Christianitatis 

hrvatske usmene književnosti: 

graničarski mentalitet Dalmacije kroz 
usmenu epsku pjesmu i kulturalno 
pamćenje o hrvatsko-osmanskim ratovima 


Sažetak: Rad se bavi motivima kulturalnog pamćenja koji su zabilježeni u usmenim 
epskim pjesmama i tradiciji u Dalmaciji (dolina Neretve i Boka kotorska). Terito- 
rij Dalmacije graničio je s Osmanskim Carstvom u vrijeme hrvatsko-osmanskih 
ratova te je usmena književnost tog prostora iznjedrila usmenu epsku pjesmu kao 
refleksiju prisilnih ratnih i sudbinskih kontakata. Živeći na granici kršćanskog 
i islamskog, razvio se poseban graničarski mentalitet čiji se tragovi očituju i u su- 
vremenosti, ne samo u čuvanju baštinskih svetkovina nego i u kolektivnom sje- 
ćanju koje definira važnost opstanka svega što je geološki i kulturalno na margini 
S prijetećim ,,drugim“. 

Ključne riječi: usmena književnost, kulturalno pamćenje, Hrvatska, Dalmacija, do- 
lina Neretve, povijest, graničari, Boka kotorska 


Uvod 


Usmena epika zauzima važno mjesto među prikupljenim usmeno- 
književnim oblicima bez obzira na to radi li se o količini prikupljenog 


materijala, njegovoj kulturološkoj i povijesnoj vrijednosti ili pak o knji- 
ževnoumjetničkim analizama i vrijednosnim književnim kategorijama. 
lako je u suvremenosti u izvođačkom i stvaralačkom smislu izostav- 
ljena, višeslojni aksiološki obrasci preneseni su u najširem značenju vrlo 
vjerno, čuvajući sjećanja na višestoljetnu egzistencijalnu problematiku 
uzrokovanu osmanlijskom agresijom na hrvatske prostore i hrvatski 
narod u značajnim kulturološkim, vjerskim 1 identitetskim oprekama. 
Splet vrijednosti 1 kulturalnog pamćenja postao je dio dugotrajnog 
taloga kolektivne svijesti i sjećanja hrvatskog naroda današnjice. Ti- 
jekom puna četiri stoljeća prenošenja kolektivnog iskustva hrvatskog 
naroda prenosila su se pjevanja, kazivanja 1 kroničarska zapisivanja 
koja su doprinijela očuvanju memorijskog koda čiji se tragovi i danas 
uočavaju.! 

Specifična hrvatska situacija od 15. do 18. stoljeća u hrvatsko- 
osmanskim ratovima smjestila je Hrvate na samu granicu s Osmanskim 
Carstvom stavljajući ih tako u graničarsku poziciju konstantnih borbi, 
svakodnevnih kontakata i povijesnih odnosa s neprijateljem. Nezahvalna 
pozicija životne opasnosti tijekom nekoliko stoljeća ipak nije hrvatsku 
usmenu književnost lišila umjetničkog stvaranja i bogatog epskog izri- 
čaja bilo da se radi o povijesnoj bilo o junačkoj epici. Bez obzira što 
pojedine deseteračke pjesme opjevavaju zaljubljivanja, vjenčanja i lju- 
bavne priče uopće, u pozadini tih romantičnih fabula uvijek je surova 
i bespoštedna stvarnost u funkciji okvira unutar kojeg su opjevani životi 
i događaji prezentirani.? 

Okosnica je istraživanja hrvatska usmena epika koja u sebi nosi 
mnoge obrasce, ideologeme i teme koje opisuju agresivni susret kršćan- 
skog i islamskog svijeta na graničnim područjima Dalmacije i Osman- 
skog Carstva. Opisujući taj krvavi susret različitih kultura, usmena 
epska pjesma donosi i svojevrsnu usmenu kroniku povijesti tog vremena 
te ostavlja memoratski trag za razvijanje motiva kulturalnog pamćenja 
koji se i danas mogu detektirati u zajednicama koje žive na područjima 
turbulentne i nasilne povijesti. 

Upravo zbog graničarske pozicije, visoke usmenoknjiževne produk- 
tivnosti i samih tema hrvatske usmene epike, ovaj se rad bavi analizom 
ne samo usmene epike nego i pojedinim osobinama kulturalnog pamće- 
nja u kojem se izražava vrijednosna dihotomija kršćanstvo/islam u od- 


! Eduard Osredečki, ur., Hrvatske narodne junačke pjesme starijih razdoblja (Željezno- 
-Beč: Biblioteka ,,Slavenska baština“, Hrvatsko štamparsko društvo, 1985), X. 

? Karlo Kosor, ur., Junačke narodne pjesme iz Imotske krajine: nova pjesmarica. Pretisak. 
Sakupio Silvestar Kutleša (Imotski: Matica hrvatska Imotski, 1993), XIV. 

Čitanje periferije / Czytanie peryferii 


nosu između Hrvata katolika i Turaka muslimana. Nimalo laskav susret 
i sukob tih dviju kultura i civilizacija obrađuje se u ovom radu posebno 
proučavajući dva teritorija u tadašnjoj Dalmaciji. Prvi dio rada bavi se 
aksiološkim atribucijama i kolektivnim sjećanjem koje su Hrvati u do- 
lini Neretve ispoljavali prema Turcima u stoljetnim sukobima, a drugi 
se dio bavi istim proučavanjima, ali u okviru područja Boke kotorske 
koja je na krajnjem jugu Dalmacije bila pod višestoljetnom mletačkom 
upravom u konstantnim sukobima s turskim agresorima, posebice 
kad je riječ o sukobima između okupiranog grada Risna i susjednog, 
slobodnog grada pomorskih kapetana i plemića, Perasta. Kroz usmenu 
epiku prikupljenu iz pjesmarica i kroz tradicijske i kulturološke obrasce 
kulturalnog pamćenja, pokazat će se odnos Peraštana prema Turcima 
iz stoljeća međusobnih sukoba na granici muslimanskog i kršćanskog 
svijeta. Također, pokušat će se determinirati višeslojnost aksioloških 
atribucija u pjesničkim primjerima. Dolina Neretve i Boka kotorska 
nisu geografski povezane niti su imale zabilježenih kontakata. Budući 
da su autori ovoga rada iz doline Neretve (Denis Vekić) i Boke kotorske 
(Vanda Babić), cilj je da se iznesu opažanja aksioloških atribucija i kul- 
turalnog pamćenja kroz prizmu antiturskih vrednovanja u pograničnim 
područjima iz prošlosti. 


Predodžbe o Turcima u usmenim epskim pjesmama 
doline Neretve 


Pri proučavanju usmene epike doline Neretve i aksiološkim odje- 
cima odnosa kršćanskoga i muslimanskoga korištene su rukopisne 
zbirke prikupljene u 20. stoljeću na području doline Neretve, a koje 
se čuvaju u Institutu za etnologiju i folkloristiku u Zagrebu. Riječ je 
o zbirkama Folklorna građa iz Metkovića i s Pelješca koju je prikupio 
Stjepan Stepanov 1964. godine (IEF rkp. 718), Folklor donje Neretve 
i poluotoka Pelješca koju je prikupio Ivan Ivančan 1964. godine (IEF 
rkp. 447), Folklorna građa s Pelješca i Neretve koju je prikupila Maja 
Bošković Stulli 1958. (IEF rkp. 257), Narodne pjesme iz okolice Met- 
kovića i s jednog dijela poluotoka Pelješca koju je prikupio Olinko 
Delorko 1964. godine (IEF rkp. 434). Navedenim rukopisnim zbirkama 
dodana je i zbirka Hercegovačke narodne pjesme koju je 1886. godine 
prikupio katolički bogoslov Pero Marković koji je bio rodom iz Dračeva 
blizu Gabele. Gabela je pogranično mjesto na obali Neretve i na samoj 
granici s neretvanskom dolinom, koje je palo pod tursku vlast u 15. 


stoljeću. Samo ime mjesto je dobilo od turske riječi gabala, u značenju 
carina. 

Osim epskih pjesama iz rukopisnih zbirki koristit će se i putopi- 
sni zapisi kao i narativi memoratske funkcije o nekim događajima iz 
neretvanske prošlosti koji opisuju odnos Neretvana katolika i Turaka 
i ,poturica“ muslimana. 

Dolina Neretve tipično je granično brdovito područje Dalmacije 
u doticaju s Osmanskim Carstvom i u konstantnom susretu s ,,drugim“. 
Ti susreti oblikuju identitet ne samo u prepoznavanju onog što je nere- 
tvansko, nego i u prepoznavanju onog što to nije. Takva razgraničenja 
s ,drugim“ posljedica su konstantnog i višestoljetnog života u nasilju, 
nesigurnosti i okrutnosti. Takav način života oblikovao je mentalitet 
koji je i danas čvrst u stavovima prema općem ,,drugom“ kao što je to 
vidljivo u epskim pjesmama iz tog kraja. Osim definiranja ,,drugog“ 
javljaju se i osobine graničarskog mentaliteta. 

Takav princip deklariranja ,,mi-tabora“ i ,,drugog“ gotovo je tipi- 
čan za hrvatsku usmenu epiku, a odražava se u kolokvijalnom govoru 
i danas u dolini Neretve. O buntovnoj naravi Neretvana i spremnosti na 
okrutnost svake vrste prema neprijatelju piše i Evlija Čelebi, turski puto- 
pisac koji je također pristran u veličanju svog tabora i nimalo naklonjen 
kršćanima. Međutim, u osnovi usmene epske deseteračke pjesme stoje 
sukobi između protivničkih strana, a osnovna struktura pjesme ovisi 
o tome kako se suprotstavljene strane povezuju ili razdvajaju u osnov- 
nim principima djelovanja.“ 

Važno je napomenuti kako se u neretvanskoj dolini više ne pjevaju 
usmene epske pjesme iako još žive ljudi koji su vješto pjevali uz gusle. 
Međutim, sjećanje na izvođenje usmene epike na tom je prostoru ostalo 
ukorijenjeno kod starije muške populacije koja je tvrdila da je bila 
svjedokom takve prakse u djetinjstvu. U neinduciranim kazivačkim si- 
tuacijama može se čuti kako su najčešće epske pjesme bile junačke i one 
koje su opjevale specifične sudbine slabo poznatih povijesnih lokalnih 
pojedinaca. Primjerice, i danas se kroz šalu znaju recitirati epski dese- 
terci šaljivog i podrugljivog tona o osobama koje su živjele sredinom 
i krajem 20. stoljeća, što je od sadašnjice udaljeno nekih pedeset godina. 
Mnogi stariji sugovornici s nostalgijom rado pripovijedaju kako su uz 
vatru i ognjište satima slušali guslara kako pjeva o junacima iz daleke 
prošlosti. Stoga ne čudi da se uzorak aksioloških atribucija zadržao do 


3 Gabella — http://www.treccani.it/vocabolario/gabella (pristupljeno 5. prosinca 2019). 
“ Alois Schmaus, ,,Iz studija o krajinskoj epici,“ u Usmena književnost — izbor studija 
i ogleda, ur. Maja Bošković-Stulli (Zagreb: Školska knjiga, 1971), 238, 239. 


(2) 


03 


Vanda Babić, Denis Vekić: Anfemurale Christianitatis hrvatske usmene književnosti... 


30 


E 


današnjih dana. Ovime se može utvrditi kontinuitet izvođenja usmene 
epske pjesme u dolini Neretve, a to dodatno prikazuje hermetičnost te 
zajednice koja, iako u konstantnom susretu s globalizacijskim obrascima, 
funkcionira kao jedna široka zajednica koju obilježava isti mentalitet 
i identitet, koliko god partikularan bio iznutra. Ova opažanja potvrdit će 
primjeri iz rukopisnih zbirki koji su pisana refleksija nekad žive riječi 
koja je našla mjesta u kolektivnoj memoriji Neretvana. 

Analizom epskih pjesama iz navedenih zbirki uočava se kako se 
razine vrednovanja epske zbilje i aksiološkog potencijala odvijaju kroz 
leksičku i iskaznu razinu, a legitimiranje pripovjedača prisutno je u po- 
jedinim pjesmama.* Pojedine pjesme u sebi sadrže aksiološki postupak 
u kojem se na sižejnoj razini izražava odnos prema Turcima. Tako se 
u rukopisnoj zbirci Olinka Delorka iz 1964. godine, u pjesmi br. 46., 
opisuje situacija gdje mladi Turčin od siromašnog muža Bogdana otku- 
pljuje ženu.“ Otkupljena žena moli Turčina da ju poštedi jer se majci na 
samrtnoj postelji zaklela da neće ljubiti Turčina." Poslije se otkrije po 
posebnim biljezima i znacima da je mladi Turčin zapravo njezin brat 
u turskoj službi. U samoj zakletvi koju je dala majci kao ispunjenje 
posljednje želje vidi se tvrdokornost u nastojanju da se kršćani i musli- 
mani ne miješaju te da se kćeri ne udaju za Turke. 

Slično majčinoj predsmrtnoj želji javlja se i motiv gdje majke odbi- 
jaju prošnje Turaka njihovih kćeri. U radnji tih pjesama opisuje se odnos 
između kršćanskog junaka ranjenog u boju protiv Turaka i njegove sestre 
koja ga njeguje. Na sižejnoj razini događa se uvijek isto — ranjeni junak 
od sestre traži malo vode, no ona se jada kako je teško ići na bunar 
po vodu jer tamo, na tom prostoru koji je zauzeo neprijatelj, obitava 
Turčin (u slučaju ovih pjesama riječ je o Arapinu) koji je već prije tražio 
njezinu ruku za vjenčanje koje je ona odbila. Turčin se zakleo da će 
je obljubiti iz osvete kada je sljedeći put zatekne pored bunara, a ona 
u strahu sluša bratov savjet da se odjene u muškarca i tako donese vodu. 
Napravivši tako, ona prevari Arapina koji ju bezuspješno lovi, a ona mu 
se na kraju i naruga. 

Neprijatelj se opisuje aksiološkom atribucijom crni Arapine čime se 
definira njegovo podrijetlo i vizualna tjelesna diferencijacija: 


Čitanje periferije / Czytanie peryferii 


* Davor Dukić, Figura protivnika u hrvatskoj povijesnoj epici (Zagreb: Hrvatska sveučiliš- 
na naklada, 1998), 16—24. 

“ Olinko Delorko, Narodne pjesme iz okolice Metkovića i s jednog dijela poluotoka 
Pelješca (IEF rkp. 434, 1964), 42—67. 

7 Pjesma br. 46., str. 42-44, Kazivala Tada Brljević, rođ. Ćelić 1874. Zapisao Olinko Delor- 
ko 24. 5. 1964. u Momićima. 


Al za goron crni Arapine, 

on je mene u matere pita 

devet lita i devet crni zima: 

nit“ sam tila, nit me majka dala, 
pa mi se je, brate, on zakleja 

da će on meni lice obljubiti.? 


Prostorna diferencijacija očituje se i u izrazu za goron odvajajući 
jasno prostor ,,mi-tabora“ u odnosu na prostor ,,oni-tabora“. Također, 
čvrsto razgraničenje tabora vidi se u zajedničkom stavu majke i kćeri 
u odbijanju prošnje. Slično pjevaju i druge pjesme ove tematike: 


Al za gorom crni Arapine, 

on je mene u matere pita, 
devet lita, devet crni zima, 

nit sam tila, nit me majka dala, 
pa se crni Arapin zareka, 

da će moje lice obljubiti 

ako nigdi to kod vode ladne. 


I u ovom dijelu pjesme koriste se iste aksiološke atribucije, osim što 
se u gornjem primjeru pjesme dodatno naglašava blizak odnos sestre 
i brata. U sljedećem primjeru vidljivo je legitimiranje pripovjedača koji 
se postavlja u funkciju tumača i onog koji prepričava događaj izvana. 


(...) pa doziva sestru Anđeliju, 
da mu nosi vode ispid gore, 

al pod goron crni Arapine, 

pa će njojzi obljubiti lišce.!" 


Zanimljiva je uloga prostora gdje se, u ovom slučaju, brata i sestru 
smješta prostorno na goru, na brdo, a njihova neprijatelja ispod gore, 


* Stjepan Stepanov, Folklorna građa iz Metkovića i s Pelješca 1964. IEF rkp. 718, 1964, 57. 
Pjesma br. 4l, str. 57. Pjevala Jela Jerković, rođ. Šunjić 1902. u Rogotinu. Zapisao Stjepan 
Stjepanov 24. 5. 1964. u Rogotinu. 

?* Kazivala Mara Šunjić, rođ. Dukmović 1911. godine u Opuzenu, zapisao Olinko Delorko 
24. svibnja 1964. u Rogotinu. U Delorko, Narodne pjesme, pjesma br. 60, str. 63. 

" Kazivala Mande Bukovac, rođ. Suton 1905. u Vidu, zapisao Olinko Delorko 18. svibnja. 
1964. u Vidu. U Delorko, Narodne pjesme, pjesma br. 17, str. 18. 

odnosno u niže geografske razine. U još jednom primjeru takve pjesme 
ističe se mržnja prema neprijatelju kroz uvredljive Tiječi: 


Seko moja, milovanje moje, 
za gorom je crni Arapina, 
Arapina, rodila ga kurva! 
On će tvoje obljubiti lišce!!! 


Čitanje periferije / Czytanie peryferii 


Dijaloškom formom pripovjedač direktnije uvlači slušatelja u vrlo 
blizak odnos brata i sestre, posebno korištenjem fraze seko moja, 
milovanje moje, a s druge strane postavlja opreku prema neprijatelju 
omalovažujući njegovo podrijetlo: Arapina, rodila ga kurva! Time se 
daje jasna diferencijacija obiteljske povezanosti brata i sestre i neprija- 
teljskog bludničkog obiteljskog okvira. Vidljivo je da je to najsnažnija 
aksiološka atribucija koja se daje u tom tipu pjesme i izražava strast 
i nevolju koje su pomiješane u istovremenoj mržnji prema protiv- 
niku i ljubavi prema najbližim članovima obitelji. Tim postupkom 
pruža se suptilna poruka obiteljske ljubavi i jedinstva u savladavanju 
neprijatelja, posebice kada je djevojačka čast u pitanju. Slično se 
primjećuje i u drugoj pjesmi gdje se u negativnom tonu govori o zloj 
Omerovoj majci: 


(...) za tu jubav nije niko znao, 
samo kučka Omerova majka.!? 


Proučavajući rukopisne zbirke epskih pjesama u dolini Neretve, 
uočava se prisutnost baladičnog epskog izričaja, dok su junačke pjesme 
slabije zastupljene. Baladični ton vidljiv je u opisu odnosa u intimnom 
svijetu protagonista, a ujedno je nabijen snažnim emocijama i suočava- 
njem sa smrću. 

Obiteljsko zajedništvo i otpor prema Turcima vidljivi su u stihovima 
gdje mladić na smrtnoj postelji od sestre traži da ubije konja kako ga 
Turci ne bi uzeli sebi: 


"Pjevala Kata Bukovac, rođ. Suton 1888. u Vidu, zapisao Stjepan Stjepanov 18. i 19. svibnja 
1964. u Vidu. U Stjepanov, Folklorna građa, pjesma br. 10, str. 18. 

! Kazivala Mila Grgurinović, rođ. Oršulić 1926. u Kominu, zapisao Olinko Delorko 19. 
svibnja 1964. u Kominu. U Delorko, Varodne pjesme, pjesma br. 28, str. 24. 

5 Davor Dukić, ur., Usmene epske pjesme I., Stoljeća hrvatske književnosti (Zagreb: Matica 
hrvatska, 2004), 55. 


Ve'go, čuješ, mila seko moja, 
uzmi, seko, brijatkinju ćordu, 
pa mi vodi konja do Morave, 
odsjeci mu sa ramena glavu, 
pa ga turi, seko, u vodicu, 

da ga ne bi Turci pojašili! 

A eto ti na kuli topovi, 

pa se brani, seko, od Turaka! 
Ja umirem, draga seko moja... 
To izusti pa dušicu pusti.“ 


U sižejnoj konstrukciji vidi se legitimiranje pripovjedača kroz Tiječi 
ranjenog mladića koji iznosi opće mišljenje o Turcima i osobnoj imovini. 
Kula s topovima postaje posljednje uporište borbe protiv neprijatelja 
jer funkciju ratnika nakon bratove smrti preuzima njegova sestra te se 
i kulom s topovima diferencira zaštićeni svijet od neprijatelja. 

Pri uopćenom opisu Turaka iz percepcije ,,mi-tabora“ u pjesmama se 
javljaju pojedini spomeni turske vojske koji nisu toliko obojeni mržnjom 
koliko standardnom percepcijom prema neprijatelju. 

U pojedinim se pjesmama tursku vojsku opisuje kao snažnu i mno- 
gobrojnu, onu kojoj se ne može zadati težak udarac: 


Svu poljanu Arap pritisnuo, 
sve se crni ko pod nebom 
konj do konja, junak do junaka. 


Osim opisa mnogobrojnosti vojske, u mitskom opisu njezina vojsko- 
vođe vidi se odraz poštovanja prema snazi neprijatelja: 


Čador jedan kod vode studene, 
vas je zelen od svile zelene 

na njem kita od suhoga zlata 
pod njim sjedi crni Arapine. 
pred čadorom koplje zalijeno 
za koplje svezana kobila.'“ 


* Pjevao uz gusle Vinko Jakić pok. Pere, rođ. 1923. iz sela Crnići, zapisao Stjepan Stje- 
panov 26. svibnja 1964. u Crnićima. U Stjepanov, Folklorna građa, pjesma br. 66, 
str. 93. 

5 Pjesma ,,Senjanin Ivan ženi Sestrić Marijana“, u Hercegovačke narodne pjesme, zapisao 
Pero Marković 1886 (IEF. rkp. 247, 1886), 29. 

Marković, Hercegovačke narodne pjesme, 29. 

Čitanje periferije / Czytanie peryferii 


Iz ovih stihova vidljive su atribucije kojima se odaje poštovanje 
prema neprijatelju čija se moć odražava njezinim stupnjevanjem: čador 
> voda > svila > zlato > Arapin > koplje > kobila. Dalje u pjesmi 
opisuje se krvavi ishod mučne i gotovo izjednačene borbe kršćana 
i muslimana: 


Kad pogleda po Okuki pustoj, 
brežine se glavam okitile 
a doline krvi napojile.'" 


Na povratku junaka Sekule u pjesmi se spominju i sadistički odnosi 
prema neprijatelju gdje je junak na grivu konja zavezao otkinute turske 
glave kao trofeje: 


(...) kolika je griva u putalja 
svu je grivu glavom nakitio 
krvava mu do ramena glava. 


Suborac Marko ukorava ga što nosi glave pogubljenih neprijatelja, 
a ne lovi roblje za prodaju kako bi majci donio novac: 


Kopiljane dijete Sekule 

što ne čuvaš konja i gjevojke. 
Što će tebi Harapove glave 
lasno ti je nakupiti mrtve. 
Nakupi ih kopilane žive 

zar je mati tvoja pačarica? 
Zar ćeš nosit od Arapa glave 
da ti pite kuha pačarice.!"? 


Izuzetno okrutno postupanje prema protivničkim vojnicima 
u ovoj pjesmi odražava količinu mržnje koju su kršćani gajili prema 
muslimanskim protivnicima, ali i ratničku praksu prikupljanja trofeja 
koji ne služe ničemu nego stjecanju slike nemilosrdnog kršćanskog 
neprijatelja. Vrijeme u kojem se odvija epska pjesma vrlo je zloćudno 


"Marković, Hercegovačke narodne pjesme, 36. 
' Marković, Hercegovačke narodne pjesme, 31. 
Marković, Hercegovačke narodne pjesme, 37. 


te ispunjeno masovnim zločinima protiv civila i genocidima. Juraj 
Divnić piše o grozotama koje se ne mogu shvatiti iz današnje per- 
spektive niti se mogu ičim opravdati. Tako opisuje prizore gdje hoda 
preko djece koja su iščupana iz razrezanih majčinih utroba, navodi 
kako su Turci sjekli grudi i davali djeci da iz njih piju krv te kako su 
majkama davali da piju dječju krv iz njihovih vratova.“ Nezamislivi 
zločini počinjeni su u tim ratovima gdje nije bilo sudova ni pravde 
koja bi mogla zadovoljiti oštećene. U primjeru navedene pjesme rat- 
nik kršćanin postupa prema poraženim muslimanima vrlo okrutno, 
a usmena epska pjesma o tome pjeva bez cenzure i suzdržavanja te 
se moramo zapitati je li junak veći ako je okrutan ratnik ili ako ima 
razum i čast da drukčije postupi u kritičnim situacijama. Čitajući 
pjesmu stječe se dojam kako je sama atmosfera u kojoj se odvija bitka 
zapravo prikaz unutarnjeg stanja ratnika u njoj. Time se prizor opi- 
jenosti ratnika krvlju sagledava u sloju ratne okrutnosti koja junake 
dovodi na granicu između ljudskog i životinjskog. Junak je u ovoj 
pjesmi prikazan realistično ili, bolje rečeno, necenzurirano. Stoga je 
nezahvalno i uzaludno epske junake dijeliti po etničkoj osnovi na dobre 
ili loše jer epska pjesma progovara o okrutnom životu s obje strane.“ 
Sižejnim postupkom i karakterizacijom likova te opisom krvoločnog 
vojevanja prikazuje se borba kroz što okrutnije postupanje prema 
neprijatelju, no junak u pjesmi, Kraljević Marko, kudi takav oblik 
ratovanja jer je na štetu junaštvu i obiteljskoj monetarnoj stabilnosti 
kroz stjecanje plijena. Okrutno postupanje s neprijateljem i uzimanje 
glava kao trofeja nije nepoznato u epikama drugih naroda.“ Ovdje se 
ne može govoriti o etničkom trofejnom specifikumu, nego o okrutnoj 
praksi srednjovjekovnog ratovanja koje je zasnovano na drevnim 
predodžbama u kojima se smatralo da snaga i volja protivnika stoji 
,u njegovoj glavi“. 

Vrednovanjem na leksičkoj razini uočava se i atribuiranje neprija- 
teljskog tabora izrazima dobar aga, glava od Turaka ili silene balije. Ali 
odmah se vidi pejorativno korištenje atributa balija. Slično se odražava 
u istoj pjesmi gdje se ujedno uvažava snaga protivnika, ali i njihova 
okrutnost i činjenje nepravde kršćanima: 


* Davor Dukić, Sultanova djeca. Predodžbe Turaka u hrvatskoj književnosti ranog novo- 
vjekovlja (Zadar: THEMA, 2004), 18. 

"| Maja Bošković-Stulli, O usmenoj tradiciji i životu, Uporaba narodne pjesme (Zagreb: 
Konzor, 1999), 144. 

? Olinko Delorko, ur., Narodne epske pjesme I, Pet stoljeća hrvatske književnosti (Zagreb: 
Matica hrvatska, Zora, 1964), 12, 13. 

A kad dođu silene balije, 
Arap kupi turske dumurdžije. 
Sve dvojstruko oni otimaše, 
od kršćana silom uzimaše.? 


Pod terminom balija misli se na islamizirane stanovnike Bosne 
i Hercegovine koji su u vrijeme turskog carstva bili turski podanici. Taj 
se termin zadržao do današnjih dana u pogrdnom značenju. Istodobno 
se junaka pjesme, Andriju Šimića, naziva zmijom šarovitom čime se 
izražava njegova snaga i lukavstvo: 


Čitanje periferije / Czytanie peryferii 


Rodi majka zmiju šarovitu 

a u Grudu, selu kruševitu 

eto gori u Hercegovinu, 

u nevoljnoj turskoj pokrajini.“ 


U jednoj se drugoj pjesmi primjerice Turke atribuira kao neprija- 
telje lišene ljudskih vrlina, opisuje ih se kao snažne i imaju atribucije 
predatora: 


...pade Marjan po kamenoj stini — 
za njim Turci kano mrki vuci. 


Dalje se, u ranije navedenoj pjesmi, Andrija Šimić u Ljubuškom žali 
na sudu zbog prijetnji ubojstvom i otimanja pri sukupljanju danka. Tom 
se pjesmom poopćeno prikazuje turska pravda u kojoj ni junak ne može 
postići pravdu kada sudac izriče opužbu protiv njega: 


Sudac ne sluša tužbe Andrijine, 
već mu veli: ,,Sikter kaurine! 
Nisu Turci kako vi velite, 


već protiva njima govorite!““?* 


23 Kazivao Stanko Nikolić pok. Ivana, rođ. 1880. u selu Momići, zapisao Stjepan Stepanov 
22. svibnja 1964. u Momićima. U Stjepanov, Folklorna građa, pjesma br. 158, str. 216. 

**“ Kazivao Stanko Nikolić pok. Ivana, rođ. 1880. u selu Momići, zapisao Stjepan Stepanov 
22. svibnja 1964. u Momićima. U Stjepanov, Folklorna građa, pjesma br. 158, str. 216. 

* Kazivao Vinko Jakić pok. Pere, rođ. 1923. iz sela Crnići, zapisao Stjepan Stepanov 26. 
svibnja 1964. u Prudu. U Stjepanov, Folklorna građa, pjesma br. 165, str. 249. 

** Kazivao Stanko Nikolić pok. Ivana, rođ. 1880. u selu Momići, zapisao Stjepan Stepanov 
22. svibnja 1964. u Momićima. U Stjepanov, Folklorna građa, pjesma br. 158, str. 218. 


Time se još jednom Turke atribuira vrednovanjem na sižejnoj razini 
gdje junak, kršćanin kojeg se naziva kaurinom, ne uspijeva dobiti pravdu 
sudskim putom pa uzima stvar u svoje ruke govoreći: 


Ja tebe neću ni moliti! 
Odsad moja pravica će biti!" 


Ovi primjeri govore o općoj predodžbi turske vlasti te se jasno 
diferenciraju tabori neprijateljstva. Osim općih predodžbi, u pjesmama 
nabijenim snažnim emocijama i tragičnim ishodom javljaju se i motivi 
koji na izrazito brutalan način opisuju surove životne situacije koje 
najčešće rezultiraju smrću nevinih. O tome svjedoči i turski putopisac 
Evlija Čelebija u svom Putopisu, o čemu će biti riječi kasnije u tekstu. 
U navedenim primjerima vide se osobine impulzivnosti i tragične strasti 
koja se javlja kod turskih protagonista. Primjerice, u jednoj se pjesmi 
Osman ispovijeda majci govoreći o svojim pretenzijama potaknutim 
strašću: 


O, starice stara majko moja, 

otkad sam se od tebe rodio i na moje noge podigao, 
ja ne viđoh ljepše ženske glave 

što sam ljubu Vide Daničića. 

Da se nisam junak oženio, 

Daničića ja bi pogubio, 

s njegovom se ljubom oženio.?* 


Imanentno vrednovanje na sižejnoj razini vidljivo je u dvije pjesme 
gdje se u usmenoj epici neretvanskoga kraja opisuje tragična impulziv- 
nost mladog muslimana koji u bijesu uzrokuje smrt nevinih. U ruko- 
pisnoj zbirci Folklorna građa iz Metkovića i s Pelješca, u pjesmi broj 
155, vidi se jasno navedeno vrednovanje koje postavlja tragičan čin na 
sami kraj pjesme kada se odvija kulminacija i razrješenje radnje, ali bez 
katarzičnog učinka jer šok izazvan djelovanjem turskog mladića ostaje 
poput opomene u zraku gdje se ekstremno ponašanje postavlja rame uz 
rame s tragičnim ishodom. 


?" Kazivao Stanko Nikolić pok. Ivana, rođ. 1880. u selu Momići, zapisao Stjepan Stepanov 
22. svibnja 1964. u Momićima. U Stjepanov, Folklorna građa, pjesma br. 158, str. 218. 

** Kazivala Jerka Radić, rođ. Dragobratović 1910. u Slivnu, zapisala Maja Bošković-Stulli 
22. rujna 1956. u Opuzenu. U Folklorna građa s Pelješca i Neretve 1956, prikupila Maja 
Bošković Stulli (IEF rkp. 257, 1956), pjesma br. 7, str. 188. 

Zakukala stara majka Ćafer-begova: 

Cafer-beže, ludo dijete, što mi dovede! 

dovede mi ludo mlado, luđe od sebe 

Tvoja ljuba, moja snaša neće da radi 

već se bijeli i rumeni i ašikuje! 

Skoči se Ćafer-beže na čardak, 

jami sablju, sablja zveknu, ljuba jeknu, čedo proplaka.?? 


Čitanje periferije / Czytanie peryferii 


Legitimiranje na razini vrijednosne atribucije očituje se u sinta- 
gmama (udo dijete i luđe od sebe, a vrednovanje na sižejnoj razini u za- 
dnjim stihovima gdje se u sažetom informativnom diskursu odražava 
silovitost postupka koji je doveo do tragedije. Atribucijom ludosti koju 
čak i Ćafer-begova majka deklarira, opisuje u pjesmi jednog bega kao 
impulzivnog, ludog ubojicu žene. Ovaj je prizor dovoljan da se u svijesti 
slušatelja razvije svijest o značajnim pojedincima begovskog podrijetla 
iz protivničkog tabora. 

Slično pjeva i druga pjesma koja također na sižejnoj razini ostvaruje 
imanentno vredovanje pripadnika ,,oni-tabora“. Ivo turska pijanica pri- 
kazuje poturicu kao alkoholičara koji ne samo da nije dobar muž i otac 
nego je 1 loš musliman jer se ne suzdržava od alkoholnih pića, tim više 
što osim vina pije 1 rakiju. 


Da sam znala, ne bi Maru dala, 
jer je Ivo turska pijanica; 

do po noći s Turcin vino pije, 
od po noći vino i rakiju!“ 


Međutim, najteži grijeh poturice Ive nije u odavanju piću, nego 
u rezultatu opijanja koji dovodi do tragične i krvave posljedice u kojoj 
decimira svoju budućnost kroz smrt žene i nerođena djeteta: 


(...) dok je Mara otvorila vrata, vadi Ivo noža iza pasa 
pa udara Maru u srdašce, 

kako je lako udarija, 

na nožu joj sina izvadija.?! 


* Kazivala Manda Ereš, rođ. Zmijarević 1896. u selu Plinovi, zapisao Stjepan Stjepanov 18. 
i 19. svibnja 1964. u Vidu. U Stjepanov, Folklorna građa, pjesma br. 155, str. 211. 

% Kazivala Tomica Jelčić, rođ. Batinović 1892. u selu Vrdesne, zapisao Olinko Delorko 21. 
svibnja 1964. u Krvavcu. U Delorko, Narodne pjesme, pjesma br. 42, str. 45. 

3 Kazivala Tomica Jelčić, rođ. Batinović 1892. u selu Vrdesne, zapisao Olinko Delorko 21. 
svibnja 1964. u Krvavcu. U Delorko, Narodne pjesme, pjesma br. 42, str. 45. 


Slično sižejnom postupku u prethodnom primjeru, i ova pjesma 
završava upravo u trenutku tragičnog događaja do kojeg je vodila cijela 
radnja pjesme. Jasno je da se u pjesmi tragedija objašnjava zlim dje- 
lovanjem pojedinca koji je pod potpunim utjecajem alkohola i žestoke 
naravi. Time se ubojstvo ne opravdava, nego i dodatno osuđuje jer 
u bijesu i pijanstvu Ivo ubija ne samo ženu nego i svoju budućnost, svoje 
dijete. 

Zanimljivo je da se ubojstvo nožem i u suvremenosti komentira 
u dolini Neretve kao ,turski način“ rješavanja nesuglasica. Nepo- 
vjerljivost prema Turcima i muslimanima rezultirala je imanentnim 
postupcima vrednovanja u epskoj pjesmi doline Neretve toliko da su se 
razvile i uzrečice koje se pronose kroz pjesme poput u Turkinje vire ne 
imade. Pjevači epskih pjesama neretvanskog kraja ne suzdržavaju se od 
sirovih, brutalnih opisa u kojima ne izostavljaju mučne dijelove, već ih 
legitimno uvrštavaju u pjesmu poput opomene i memorata na događaje 
koji su uzrokovali Turci. Tako se u jednoj pjesmi spominju zločini nad 
civilima kada mladić, hajduk, otima djevojku za prijatelja i pita je bi li 
prepoznala Komjena barjaktara: 


Ja bi lako njega poznavala, 

kad je dijete u matere bilo. 

Turci su mu dvore porobili, 

staru majku konjin pogazili, 

i sad mu se na mišici znade 
konjska ploča i dvanaes? čavala.?? 


Pjesmom se prenosi sjećanje na zlodjela koja su Turci počinili nad 
civilima koje bi potlačili. U ovim stihovima jasno je vidljiva predodžba 
o Turcima u postupanju sa zarobljenicima i civilima. U ovoj se pjesmi 
poseže za radikalnim primjerom turskog sadističkog odnosa prema ne- 
prijateljima opisujući tragično djetinjstvo junaka pjesme. On je obilježen 
traumom koje se na može rješiti ni zaboravom jer o njoj svjedoči otisak 
potkove konja u obliku ožiljka na junakovoj ruci. Tim je motivima 
anonimni pjesnik u pjesmu o otmici djevojke utkao sjećanje na tursko 
sadističko ophođenje prema kršćanima dodajući na kraju uzrečicu da 
u Turkinje vire ne imade kako bi krilaticom podsjetio kakav odnos ne- 
povjerenja prema Turcima kršćani trebaju nositi u kolektivnom sjećanju. 


> Kazivala Jerka Radić, rođ. Dragobratović 1910. u Slivnu, zapisala Maja Bošković-Stulli 
22. rujna 1956. u Opuzenu. U Bošković-Stulli, Folklorna građa, pjesma br. 10, str. 203. 

Slično gore navedenim predodžbama o Turcima u jednoj pjesmi se 
javlja i junak Marko Kraljević kao sudac i krvnik za nečasni čin turskog 
protagonista pjesme. U rukopisnoj zbirci nalazimo vrlo zanimljiv siže 
u kojem ranjeni junak pluta rijekom dok nije naišao na bogobojaznu 
i pravednu Turkinju djevojku koju zamoli da mu pomogne, a on će njoj 
zauzvrat darovati bogatstvo. Djevojka, sestra Mustaf-age javi bratu što 
je vidjela, a brat je posluša i dođe sam do ranjenika. No, vidjevši da 
ranjenik ima sablju okovanu zlatom i draguljima, u pohlepi uzme sablju 
i odsječe glavu ranjeniku i pusti ga niz rijeku: 


Čitanje periferije / Czytanie peryferii 


Sve se misli Ture Mustaf-aga, 
sve se misli što bi učinio, 

sve mislio, na jedno smislio — 
otpasa mu tri ćemera blaga, 
njem 'otpasa a sebi pripasa, 
otpasa mu brijatkinju čordu — 
ćordom ma'ne, o'sječe mu glavu, 
pa ga baci u vodu Maricu.?? 


Kad je došao u carevu vojsku, Marko Kraljević saznaje za sablju i, 
vidjevši da ona pripada kraljevskoj obitelji, u bijesu njome odsjeca glavu 
Mustaf-agi. Taj je siže vrlo zanimljiv jer se ponovno opisuje negativna 
i nečasna karakterna osobina mladog age koji je plemenita podrijetla. 


Razljuti se Kraljeviću Marko, 
drmnu sabljom i desnicom rukom, 
o'sječe mu s ramena glavu.“ 


Nije nepoznato da se lik Marka Kraljevića u epskim pjesmama 
postavlja kao sudac i izvršitelj kazne. To je vidljivo i u primjeru gdje 
u epskoj pjesmi poučava sultana pravdi. Često ga se može vidjeti kao 
tipičnog srednjovjekovnog feudalca, nasilnog i okrutnog. 

Zanimljivost je da se u pjesmi u opreku stavljaju brat i sestra. Brat 
Mustaf-aga je pohlepan i ubojica, a sestra je bogobojazna 1 poštena. 


3 Kazivao Vinko Jakić pok. Pere, rođ. 1923., iz sela Crnići, zapisao Stjepan Stjepanov 
26. svibnja 1964. u Prudu. U Stjepanov, Folklorna građa, pjesma br. 162, str. 228—229. 

3“ Kazivao Vinko Jakić pok. Pere, rođ. 1923., iz sela Crnići, zapisao Stjepan Stjepanov 
26. svibnja 1964. u Prudu. U Stjepanov, Folklorna građa, pjesma br. 162, str. 231. 

5 Tvrtko Čubelić, ur., Epske narodne pjesme (Zagreb: Školska knjiga, Moja biblioteka, Iz- 
bor iz narodne književnosti, 1956), 29. 


Značaj njezine pravednosti vidi se i u ostvarenju kletve koju je izrekla 
bratu: 


Na šta si se, brate, polašio, 
a na jadnu sablju okovanu — 
i da bog da, o'sjekla ti glavu!“ 


Motivi kulturalnog pamćenja u odnosu prema Turcima 


Putopisi iz stoljeća hrvatsko-turskih ratova dragocjeni su izvori in- 
formacija o kulturološkim i povijesnim okolnostima koje mogu dodatno 
rasvijetliti kontekstualnost usmenih epskih pjesama. Za Hrvatsku, 
a i za Bosnu i Hercegovinu, značajan je Putopis Evlije Čelebije (Evliya 
Celebi) iz 17. stoljeća u kojem se mogu iščitati pojedini kontekstualni 
isječci koji svjedoče o odnosu koji su stoljećima održavali Hrvati 
i Turci. Čelebija tako piše o napadu na kršćane koji su nosili turski 
plijen iz vojnog pohoda. Jasno se mogu iščitati kakvi su bili odnosi 
u krvavim sudbinama pograničnog života kada su uskoci ratovali protiv 
Turaka: ,,Tada su ih dočekali stanovnici ove varoši i nakon dugotrajne 
borbe oteli 20 zarobljenika koje je neprijatelj bio zasužnjio i prisilili 
ga da baci 17 odsječenih glava (koje je nosio sa sobom). (...) Idući 
odatle prema zapadu došli smo u grad Gabelu, krajnje mjesto islamske 
krajine." 

Plijen odsječenih glava opisan je kao motiv u prikupljenoj pjesmi 
u kraju koji se naslanja na dolinu Neretve, a nalazi se s ,,onu stranu“ 
turske granice, u rukopisnoj zbirci Hercegovačke narodne pjesme koje 
je skupio Pero Marković 1886. godine. 

Osim krvavih pohoda, Čelebija je u nekoliko rečenica opisao i po- 
graničnu buntovnu narav Neretvana, u kojima se iskaz vojnika u Kuli 
Norinskoj tumačio kao vjerodostojan i valjan: ,,Kad smo mi, zatim, rekli 
da bismo željeli na putu uz Mostar, razgledamo i vilajet Ljubuško, to 
nam norinske gazije nisu odobrile rekavši: “neprijatelj je jako buntovan, 
i mi odustašmo od te namjere? (...)*?% 


*% Kazivao Vinko Jakić pok. Pere, rođ. 1923., iz sela Crnići, zapisao Stjepan Stjepanov 
26. svibnja 1964. u Prudu. U Stjepanov, Folklorna građa, pjesma br. 162, str. 231. 

" Evlija Čelebija, Putopis. Odlomci o jugoslavenskim zemljama (Sarajevo: Svjetlost, 1967), 
460. 

* Čelebija, Putopis, 460. 


[2] 

Čitanje periferije / Czytanie peryferii 


Buntovna narav bila je temelj nestabilnosti odnosa i mržnje prema 
Turcima koje se u potpunosti doživljavalo kao osvajače koji su direktni 
neprijatelji mira i egzistencije Neretvana koji su živjeli u samoj dolini 
i u brdima oko doline. 

Krvav i nasilan život, ubojstva, gubitak osobe iz obitelji, ekonomska 
nestabilnost, siromaštvo i nasilna smrt obilježili su objektivnu stvarnost 
tog vremena i u skladu s objektivnim povijesnim temeljem na koji se 
usmene epske pjesme nadograđuju, čuvaju se kolektivna sjećanja koja 
prerastaju u kulturalno pamćenje i ponegdje u običajnu praksu. Primjer 
predaje o krvavom sukobu koji je planuo između dva hajduka Neretva- 
nina i Turčina ostao je zabilježen u jednoj obitelji iz Vida kao obiteljska 
predaja koja se čuvala generacijama. Dva su hajduka sreli Turčina, 
izazvali sukob pogrdnim riječima te mu odsjekli glavu samo zato 
što je Turčin, bez obzira što je bio naoružani trgovac sa zajamčenim 
pravima. Grob Turčina i danas se nalazi na mjestu gdje je ubijen te se 
sve do suvremenosti donosilo kamenje čineći tako kamenu gomilicu na 
tom mjestu. Običaj je to koji je ostao još iz antičkih ilirskih vremena. 
O suvremenom nastavku kontinuiteta nošenja kamenja na ilirske gomile 
moglo se posvjedočiti i osamdesetih godina dvadesetog stoljeća u sjeve- 
rozapadnim brdima doline Neretve. 

O tom sukobu pripovijeda i Željko Volarević Špirić u župnom gla- 
silu mjesta Vid pod nazivom List župe Gospe Snježne: 


Neki Turčin Lalić, iz Ljubuškoga, putova iz Stona doma preko 
Pruda. Više Pruda u Prudskoj dragi, na mistu zvanom Mršina 
rupetina, da su ga saletjela dva ajduka i zavikali: Stani, Turčine, 
da ti tvoga sveca Muameda! A Turčin odvrati: Što to reće, pašče 
lajavo? I maši se za pušku. Nato jedan ajduk skoči, privali ga 
s konja, a drugi mu odsiče glavu. Kad su ga pritresli kod njega ne 
nađoše ništa do li oku soli. A jerbo ga smakoše na njiovoj strani 
tribalo ga je privući na našu stranu, da se ne bi Turci osvetili. E, 
a kako ga vukoše na brzinu da ne bi kogod naiša i vidija, u priši su 
mu zaboravili glavu. U to dođoše Turci i kad vidiše glavu daleko 
od tila govorili su među se: ,,Aii, koliki je junak bija, koliko je 
bez glave iša.“ Nu, kad skontaše šta je bilo, skupili se svi Turci 
iz Vitine, Ljubuškoga i Gabele da će ga osvetiti. Kažu, da se cilo 
brdo od Bobovišta do Planinića gaja crljenilo od turskih kabanica. 
U to zazvone zvona u Vidu jerbo se zapalila neka štala, a običaj 
je bija da se zvonin narod digne na uzbunu. Turci se pripadoše 
i utekoše vičući: ,,Bižmo, jadna nan majka! Iza nji stoji Rim i Beč. 


Nemremo ništa. Spasavajmo glave!“ 

I tako je taj sukob prošao bez većih žrtava. Ovako je meni pričao 
moj djed. Moguće da neki znaju i više. Grob ubijenoga Lalića 
se nalazi i dan danas podno Klačinske drage. Običaj je bio da 
svaki prolaznik na nj baci bar jedan kamen. To pamtim jer sam 
i sam kao dijete u tom kraju čuvao ovce. Na tom mjestu se nalazi 
poprilična gomilica kamenja.?? 


Vidljivo je da se sukobi razvijaju i zbog upućene pogrde na račun 
neprijatelja. I ova priča svjedoči o mržnji, nestalnosti, previranjima i na- 
silnoj smrti u pograničnom području u kojem se nalazi dolina Neretve. 
Ova predaja, koja je vjerojatno nastala negdje u 18. stoljeću, zadržala 
se prema iskazu kazivača sve do 21. stoljeća kao memorat lokalne 
zajednice. 

U kontekstu kolektivnog sjećanja na krvava vremena sukoba 
s ,drugim“ i danas se mogu čuti pojedini memorati u fragmentima 
usmenoknjiževnog izričaja kada je riječ o pjesmama, predajama ili 
izrekama. Ovdje se može vidjeti spomenuta norinska kula prema čijem 
je imenu nastalo i istoimeno mjesto s druge strane Neretve. Kulu su, 
kao što je poznato, izgradili Turci u šesnaestom stoljeću kao krajnju 
kontrolnu točku svoje uprave i Neretvina riječnog toka koji je drukčije 
izgledao prije austrijske intervencije. Kula je nekoliko puta mijenjala 
svoje vladare, ovisno o ratnoj i političkoj sreći u tom trenutku. Danas 
je zaštićeni kulturni spomenik, a na dijelu koji je okrenut prema rijeci 
Neretvi 1934. godine Neretvani su postavili spomen-ploču obilježavanja 
uskrsnuća Isusa Krista, ali nisu zaboravili staviti i dio koji spominje 
i 250. godišnjicu oslobođenja od Turaka: 


NA USPOMENU 
1900 GODIŠNJICE 
ODKUPLJENJA RODA LJUDSKOGA 
PO 
ISUSU KRISTU 
I 
250 GODIŠNJICE 
OSLOBODJENJA NERETVE OD TURAKA 
OVAJ ZNAK 


% Željko Volarević Špirić: ,,Dvi-tri crtice iz prošlosti župe,“ List župe Gospe Snježne, br. 5 
(2005), Župni ured Vid, Vid (https:/www.vid.hr/zupni-list/5broj/5-dvitricrtice.htm, pristu- 
pljeno 15. studenoga 2019.). 


(5) 
h< 


7 


Vanda Babić, Denis Vekić: Anfemurale Christianitatis hrvatske usmene književnosti... 


31 


09 


Čitanje periferije / Czytanie peryferii 


SVOJE VJERE, UHVANJA I LJUBAVI 
NAROD NERETVE 
1934 GOD. 
POSTAVI. 


Tim natpisom ostvaruje se onaj kontrastivni identitetski marker 
koji je prisutan i danas, a očituje se u jasnom definiranju ,,drugog“ 
i jasnom predodžbom vlastita identitetskog koda. Sama diferencijacija 
vjere u Isusa Krista i oprečno postavljanje u odnosu na Turke Nere- 
tvane svrstava na ,među“ obrane od ,,drugog“ i drugovjernog čemu 
je svjedok sama spomen-ploča. Osim toga, svake godine, sada već 21 
godinu, pored norinske kule veslaju i prolaze sudionici Maratona lađa, 
amaterskog sportskog natjecanja u utrci starih izvornih plovila, ,,lađa“ 
doline Neretve. Natjecanje u kojem je 2019. godine sudjelovalo 286 
veslača i kojim se Neretvani sjećaju slavnih gusarskih dana iz vremena 
kada su Neretvani pretkršćanske vjere pod knezom Domagojem pu- 
stošili istočnom obalom Jadrana. Specifični vjerski identitetski marker 
sveprisutan je i očituje se i u ponekim uzrečicama koje se i dandanas 
koriste u kolokvijalnom govoru, a refelksija su stoljetne netrpeljivosti 
prema turskom, a i muslimanskom. Odnosi s ,,drugim“ definirani su 
nasiljem, a logična posljedica jest kulturalno i kolektivno pamćenje 
kroz usmenoknjiževne oblike na svim razinama usmene književnosti. 
Primjerice, samo u izrekama kao što su Proša' je kraj mene k'o kraj 
turskog groblja, Češe se oda me k'o krme o džamiju ili U sto vira 
za sto lira jasni su obrasci netrpeljivosti koji se očituju u pejorativ- 
nom i ponekad blasfemičnom izričaju. Tako se kod Turaka spominje 
pasja vira 1 sl. 

Proći pored neke osobe k'o kraj turskog groblja znači ne obraćati 
pozornost na tu osobu ili čak okrenuti glavu u gnušanju. Izreka koja go- 
vori o neprimjerenom kontaktu svinje i džamije jasna je u diferencijacij- 
skom kontekstu muslimanske zabrane konzumiranja svinjetine, a ovdje 
se ide i korak dalje, pa je uočljiv pejorativan odnos prema džamiji. Time 
se ponovno percepcija prema muslimanskom prenosi u svakodnevicu jer 
se implicira na spoj kulturoloških osobina koje ne smiju biti spojene. 
U sto vira za sto lira“ uzrečica je kojom se nastoji opisati percepcija 
Neretvana koji Turke vide kao nepovjerljive, prevarantske, prevrtljive 
ljude koji su nadasve koristoljubivi, nečasni i nevjerni dogovoru. Uzre- 
čicom se izražava uvjerenje da bi Turci prešli na sto vjera za sto lira 


“ Osmanlijska lira, turska lira. Službeni novac Carstva. 


i time ,,prodali“ sva svoja uvjerenja. Izraz pasja vira otprije je poznat 
i kod Alberta Fortisa koji ga pripisuje stanovnicima Dalmatinske zagore 
u obliku netrpeljivosti i nepovjerenja prema Talijanima i svim drugim 
narodima s kojima su u doticaju“, a raspravu o pod nazivom ,,Izraz — 
pasja vira“ napisao je Aldo Vinko Gladić.“ Tim se izrazom izražava 
nepovjerenje prema Turcima koji ne održavaju obećanje i koji unatoč 
privrženosti svojoj vjeri ne održavaju riječ niti se ponašaju u skladu 
s vjerskim postulatima. 


Predodžbe o Turcima u usmenim pjesmama Boke kotorske 


Povijest Boke kotorske od kraja 15. stoljeća obilježena je bliskim 
kontaktom s Turcima koji su osvojili Herceg Novi i Risan i time ugrozili 
opstanak Bokelja katolika koji su pod zaštitom Mlečana pokušavali 
preoteti osvojene im krajeve od turske okupacije. Nepovoljna stoljeća 
prolazila su u konstantnim sukobima i opasnostima te svako stoljeće 
do pada turskog carstva obilježavaju velike bitke, osvajanja gradova, 
otmice, vojevanja, hajdučija, megdani, uzimanje roblja, otimanja i ubi- 
janja. Boka kotorska je sa svojim gradovima uz more bila na bliskoj 
granici s turskim osvajačima i u tim je stoljećima predstavljala granicu 
između kršćanskog i muslimanskog, bokeljskog i turskog, mediteran- 
skog i osmanlijskog. 

O turbulentnim i krvavim vremenima graničarskog života u Boki 
kotorskoj svjedoče povijesni spisi, dokumenti, isprave i memoari. 
Kultura sjećanja u najstarijim zapisima nailazi na književne tekstove 
o sukobima s Turcima u prošlim stoljećima pa ih nalazimo i u najsta- 
Tijim peraškim pjesmaricama Nikole Mazarovića i Nikole Burovića. 
Riječ je o rukopisnim zbirkama čije su pjesme zapisivane od 17. do 
19. stoljeća na području Boke kotorske. Povijesna je tematika u usme- 
nim epskim pjesmama tih rukopisnih zbirki sveprisutna i najviše se 
oslanja na sukobe s Turcima. Epski desterac u Perastu dobiva posebnu 
pozornost kao i ciklus pjesama o hajducima i uskocima.“ Nikola 
Burović svojim je zapisivanjem skupio 130 narodnih pjesama u onom 


“Alberto Fortis, Put po Dalmaciji (Split: Marjan tisak, 2004), 37. 

*?* Aldo Vinko Gladić, ,,Izraz “Pasja vira'“, Zadarska revija, sv. 39, br. 4 (1990): 457— 
469. 

+ Vanda Babić, Kulturalno pamćenje — ogledi o hrvatskoj kulturi i književnosti Boke 
(Tivat: Hrvatsko nacionalno vijeće Crne Gore, 2016), 46. 

obliku koji su one imale krajem 17. stoljeća.“ Analizom pjesmarica 
uočeno je kako se pripadnici ,,oni-tabora“ (Turci) gotovo nikada ne 
nazivaju pogrdnim nazivima niti ih se omalovažava. Jedino se u dva 
navrata mogu pronaći stihovi koji izražavaju nepovjerenje i netrpe- 
ljivost prema Turcima. No takvo stanje ne treba zavarati jer su epske 
pjesme iz tih zbirki pune opisa ubijanja Turaka, sječe glava, ratnih 
okrutnosti i nevolja. Najčešće se opisuje odvođenje u roblje i sječenje 
protivničkih glava. Zanimljivo je primijetiti kako postoji nekoliko pje- 
sama koje se u obliku varijanti nalaze u Burovićevoj i Mazarovićevoj 
pjesmarici.+ 

Proučavanjem pjesama epskog karaktera u Mazarovićevoj pjesma- 
rici uočavaju se slični aksiološki postupci kao i drugdje u Dalmaciji. 
Epska zbilja i aksiološki potencijal pronose se kroz leksičku i iskaznu 
razinu.“ Većina pjesama ne koristi negativne aksiološke atribucije na 
leksičkoj razini, ali u sebi sadrže aksiološki postupak u kojem se na 
sižejnoj razini izražava odnos prema Turcima. Tako, primjerice, sve 
relevantne pjesme koje spominju kršćanskog neprijatelja najčešće kori- 
ste izraze bez aksiološkog potencijala kao što su Turci, silni Turci i sl. 
U većini pjesama iskazuju se atributi koji predstavljaju Turke u svjetlu 
junaštva, snage ili moći. 


Čitanje periferije / Czytanie peryferii 


Od pušaka i od nakarad 
Od turskije konja i sokola 
Od junaka Osman kapetana“ 


Slično okupljanje za borbu u duelu, megdanu, opisuje pjesma broj 
197 u pjesmarici Nikole Burovića: 


Sastaše se dvije silne vojske 

Sastaše se nasred duga polja 

Jedna turska a druga krstjanska 

Ali izleze Turčin dobar junak 

S bojnijem kopljem na konju dobromu*? 


“ Babić, Kulturalno pamćenje, 46. 

€ Pjesma broj 125 u Mazarovićevoj pjesmarici varijanta je pjesme br. 202 u Burovićevoj 
pjesmarici. Isto je pjesma br. 1 verzija one u Burovićevoj pjesmarici pod brojem 190. 

“* Dukić, Figura protivnika, 16—24. 

“Aleksandar Radoman i Adnan Čirgić, ur., Pjesmarica Nikole Mazarovića, pjesma br. 7 
(Cetinje: Fakultet za crnogorski jezik i književnost, 2018), 38. 

“# Radoman i Čirgić, ur., Pjesmarica Nikole Mazarovića, pjesma br. 197, str. 302. 


Slični su i drugi primjeri gdje se pozitivno prikazuje Turke, 
ali ne u njihovu slavu, nego u korist junaka koji se protiv njih bore. 
Čest je motiv postizanja najveće časti na megdanu, instituciji dokazi- 
vanja istinskog junaštva.? Tako se u pjesmi o risanskom napadu na 
Perast pjeva: 


A te vrle risanske delije 
I tu staše hladno vino piti 
Među sobom turski govoriti?“ 


U pjesmi o junačkoj bitci između Bokelja i Turaka neprijatelja se 
oslovljava sa silna turska vojska, a već kasnije u pjesmi se istu poraženu 
tursku vojsku opisuje kao veliku i jaku: fu silni izginuše Turci.*! 

U pjesmi o glasovitom peraškom boju Turci se opisuju također 
u aksiološkoj atribuciji koja označava važnog i znamenitog neprijatelja 
kojeg su kršćani pobijedili: 


Rizman aga junak glasoviti 
dođe vrli ago Mehmed ago? 


Nije to rijedak aksiološki postupak u usmenoj epici jer se time 
legitimira važnost i slava protivnika kojeg poražavaju pripadnici ,,mi- 
tabora“ i time stječu slavu veću od njegove. Međutim, već u nastavku 
pjesme eksplicitno se opisuje kako su Peraštani uzeli svoj dio pobjed- 
ničkog plijena: 


Kad to čuo Koloviću Krile 

On odseče Memedovu glavu 

A ostali mladi Peraštani 
Sedamdeset i tri glave osekoše*? 


Slično je i u pjesmi ,,Pjesna Svati od Novoga u Bileću“ gdje se 
opisuje tragična svadbena povorka Turaka koju napadnu peraški hajduci 


* Davor Dukić, Tematološki ogledi (Zagreb: Hrvatska sveučilišna naklada, 2008), 53. 
5% Radoman i Čirgić, ur., Pjesmarica Nikole Mazarovića, pjesma br. 112, str. 201. 

5 Radoman i Čirgić, ur., Pjesmarica Nikole Mazarovića, pjesma br. 133, str. 264, 265. 
" Radoman i Čirgić, ur., Pjesmarica Nikole Mazarovića, pjesma br. 114, str. 209, 210. 
* Radoman i Čirgić, ur., Pjesmarica Nikole Mazarovića, pjesma br. 114, str. 211, 212. 

i potpuno je unište. Tako se na početku pjesme opisuje ljepota i slava 
mladenaca i svadbene povorke koja pod slutnjom da će se dogoditi zlo 
kreće put Herceg Novog: 


Velja se je četa podignula 

Od Novoga carevoga grada 
Kad se ženi faljeni Alaga 
Lijepe je svate sakupio 

Sedam stotin svatova junaka 
Sve Novljana i izbor Rišljana*“ 


Međutim, kako pjesma ide prema kraju, tako se svečani ton pjesme 
preobražava u tragediju gdje stihovi ne oklijevaju opisati zlodjela mladih 
hajduka Peraštana koji: 


Pogubiše sedam stotin svata 
I ufatiše trideset i pet bula 
I pred njima ljepotu đevojku 


Posšekoše ljepotu đevojku 
I trideset i pet bula.“ 


Autor pjesme ne komentira opjevani događaj, nego ga iznosi kao 
dokument vremena jer pjesma završava veselim povratkom hajduka 
u Perast. Budući da su otmice i krvoprolića svadbenih povorki bili 
relativno česti događaji u obiteljskim prošlostima kršćana na granici 
s Turcima, nije nepoznato da su hajduci također robili turske svadbene 
povorke iz osvete ili iz dokazivanja junaštva i borbene spretnosti. Treba 
imati na umu da su svadbene povorke u prošlosti bile u potpunosti 
naoružane skupine koje su jamčile sigurnost slavlja i mladenaca. Takav 
događaj opjevan je u pjesmarici Nikole Burovića gdje je Ivo Senjanin 
ubio cijele svatove, a preživjela se mladenka obraća otkinutoj djeverovoj 
glavi: 


Stala je jadna glave izbirati 
I našla je jadna vojna glavu 
Ne hćela je od srama ljubiti 


““ Radoman i Čirgić, ur., Pjesmarica Nikole Mazarovića, pjesma br. 127, str. 249. 
"5 Radoman i Čirgić, ur., Pjesmarica Nikole Mazarovića, pjesma br. 127, str. 251. 


Neg je stala suncu obraćati 
Ter je stala glavi govoriti“ 


Također je iz povijesnih zapisa poznato kako je odvođenje roblja 
posljedica ratnog plijena kao drevne vojne prakse mnogih, ako ne i svih, 
naroda. Iz današnje perspektive nema opravdanja za stjecanje plijena 
i robova na štetu poražene strane, no u prošlosti nije bilo tako. O tome 
svjedoče i primjeri iz Mazarovićeve pjesmarice. Plijen se uzima s obje 
zaraćene strane kao nagrada, a odsječene glave služe kao vojni trofej 
junaka istaknutih u borbi. Takvi barbarski postupci bili su prisutni 
u prošlosti ratovanja gdje se borilo ,,prsa o prsa“, a tragično je da je 
takva praksa bila prisutna i u 21. stoljeću, a obavljali su je teroristi tzv. 
IDIL-a (engl. ISIL). Epske su pjesme podsjetnik da barbarstvo nema 
vremensku omeđnicu i da ono nije obilježje daleke prošlosti. 

U pjesmama ove rukopisne zbirke često se spominju odsjecanja 
glave, bilo da je riječ o samom žaru borbe bilo o trofejnom skupljanju 
nakon poraza neprijatelja. Sakaćenje u borbi ili nakon borbe konstantni 
je motiv koji se proteže kroz mnoge pjesme i na taj način one koriste 
realističke, necenzurirane motive koji poput memorata služe da u kolek- 
tivnom sjećanju ostane razorna snaga rata: 


Jadne pjesne žalosne popijevke 
Njeka plače brata isečena 

A uz hrabra mlađahna đevera 
Njeka brata puškom ubijena 
Bratučede bez bijelije ruka 
Vjerenike bez rusije glava.“ 


Verzija ove pjesme nalazi se u Burovićevoj pjesmarici gdje se, 
iako stilski ljepše, opisuje isti događaj. I u jednoj i u drugoj pjesmarici 
ističe se bježanje Kotorana koji su u boju ostavili na milost i nemilost 
Peraštane.* 

Vojničko trofejno sječenje glava i njihovo odnošenje spominje se 
u još jednoj pjesmi gdje Bokelji dovikuju Đerim Begoviću i Aliji Mamur 
Pašiniću: 


5€ Aleksandar Radoman i Adnan Čirgić, Pjesmarica Nikole Burovića, pjesma br. 205 
(Cetinje: Fakultet za crnogorski jezik i književnost, 2017), 321. 

"" Radoman i Čirgić, ur., Pjesmarica Nikole Mazarovića, pjesma br. 1, str. 24. 

*"“ Radoman i Čirgić, ur., Pjesmarica Nikole Burovića, pjesma br. 190, str. 289—291. 

Kunemo ti se Bogom i vjerome 
Nećete poći ni ponijet glave? 


Sam se eksplicitan čin ne opisuje vjerojatno zato što mu nije mjesto 
u pjesmi, pa se ograničava samo na pojam sječe glava i time kratko 


opisuje krvav pohod: 


I tu Turke jadne pogubiše 


Čitanje periferije / Czytanie peryferii 


I svi ostali od Boke junaci 
Više od trista osijecali glava“ 


U ovoj se pjesmi najviše očituje aksiološka atribucija Turaka gdje 
se ne suzdržava u negativnom prikazu neprijatelja u vjeri i naciji. 
U združenoj bitci Bokelja, ,,latina“ iz Dalmacije, Talijana, ,,Rvata“ pape, 
Maltežana, Toskanaca i Mlečana protiv Turaka, pripadnici kršćanskog 
»mi-tabora“ prikazuju se u jako pozitivnom svjetlu unatoč realističnom 
opisu bitke koja je imala oscilacije u intenzitetu. Sukladno netrpeljivosti 
prema Dubrovčanima, u ovoj se pjesmi njih prikazuje kao izdajice 
koje su u dosluhu s Turcima u Herceg Novom te im javljaju kada će 
drugi kršćani napasti. Na kraju pjesme nudi se svojevrsna molitvena 
struktura kojom se zaključuje cijela bitka uz želje da se Boka ,,očisti“ 
od Turaka: 


Podaj nami junačko dobiće 

Da dobijemo neprijatelje naše 

Da išćeramo iz Evrope Turke 

Da ova strana čista nam ostane 
Da Muhamed među nam ne smrdi 
Tvoja sveta vjera nek se uzviši 

Po svem svijetu vjera tvoja“ 


Jasno je vidljiva netrpeljivost i mržnja koja proizlazi iz krvave 
borbe za opstanak pod okupatorom kojeg se atribuira kao vjerskog 
i stranog neprijatelja koji onečišćuje prostor u kojem žive Bokelji, pa 
i Europljani. Budući da se u pjesmi spominje kršćanski savez s medite- 


* Radoman i Čirgić, ur., Pjesmarica Nikole Mazarovića, pjesma br. 10, str. 48. 
% Radoman i Čirgić, ur., Pjesmarica Nikole Mazarovića, pjesma br. 115, str. 217. 
& Radoman i Čirgić, ur., Pjesmarica Nikole Mazarovića, pjesma br. 115, str. 220. 


ranskog prostora Europe, uočava se na molitvenom dijelu identifikacija 
s europskim vjerskim i teritorijalnim kontekstom. U tom se kontekstu 
aksiološkim atribucijama vjerske pripadnosti i časti opisuje kršćanske 
vojnike: 


Na njima su mladi kavaljeri 
Koji idu krvcu prolijevati 
A za svetu krvcu Jezusovu“ 


Netrpeljivost koja rezultira krvavim posljedicama opisana je u pje- 
smama u kojima turski junaci bivaju osakaćeni ili ubijeni na isti način, 
tj. odsijeca im se desna ruka i glava: 


Bijelo mu je lice nagrdio 
Desnu mu je ruku ošekao. 


Turski megdandžija Osman kapetan vraća se iz duela protiv Vicka 
Bujovića, ali bez desne ruke. Odsijecanje desne ruke spominje se 
iu 109. pjesmi gdje se opisuje sukob i vojevanje Bokelja protiv španjol- 
skog vojvode D. Karla koji je javno osramotio dvije službenice iz obitelji 
Bujovića. Sudeći po sakaćenju, radilo se o Karlovoj obljubi djevojaka. 
Kasnije se u pjesmi spominju sakaćenja koja su nehumana i osveta 
u kojoj stradava i nevina Karlova nevjesta Izabela. Peraštani se osvećuju 
D. Karlu na krajnje surov način: 


43 Španjula pogubiše 

A D. Karla živa ufatiše 

I s njim mladu ljubu Izabelu 
Koja bješe španjulska nevjesta 
Izabelu mladu obljubiše 

A pred oči vojvode D. Karla 


D. Karlu smo mladi odvrnuli 
Još mu desnu osiječu ruku 

I sramotna justa osijecaju 
Koja ljubiše mlade sirotice.** 


& Radoman i Čirgić, ur., Pjesmarica Nikole Mazarovića, pjesma br. 115, str. 213. 
& Radoman i Čirgić, ur., Pjesmarica Nikole Mazarovića, pjesma br. 7, str. 40. 


% Radoman i Čirgić, ur., Pjesmarica Nikole Mazarovića, pjesma br. 109, str. 191. 

Odsijecanje desne ruke simboličan je, objektivan i krvav način 
sakaćenja neprijatelja. U ovom slučaju služi za sramoćenje, a u dru- 
gim je slučajevima simbol jer se odsijeca ona ruka koja mačevatelja 
čini snažnim. To je upravo ona ruka kojom se mačuje, snažna ruka. 
Otkidajući neprijatelju desnicu u kontekstu sakaćenja oduzima mu se 
snaga na simboličan i objektivan način. Silovanje u ovoj pjesmi do- 
datni je gnjusni osvetnički zločin koji trpi nevina žrtva zbog nevjere 
i zlodjela svojeg muža. Tema ove pjesme opjevana je i u Burovićevoj 
pjesmarici, ali u stilu bugarštice pod brojem 2. Pjesma pripovijeda 
na sličan i stilski bogatiji način o osveti Peraštana koji postupaju 
identično kao što je opisano u epskoj pjesmi u pjesmarici Nikole 
Mazarovića.* 

Surova stvarnost tog vremena nosila je sa sobom krvave posljedice 
već spomenutih odsijecanja glava i uzimanja plijena, a koji se često 
spominju u pjesmama ove pjesmarice: 


Čitanje periferije / Czytanie peryferii 


Pošeče ga Koloviću 
Rusu glavu odnese mu 

I odore ponese mu 
Svilen ćurak i andžara 

I srebrena džeferdara 

A pusti konjic uteče mu“* 


Odsijecanje glava u boju spominje se u gotovo akcijskom momentu 
kada pjesnik s užitkom pjeva o strahoti ratovanja i žaru bitke: 


Da se kome nagledati druže 
Đe ono turske odlijeću glave 
Da ti je bilo pogledati pobre 
Kako paša uz Kotobje struže“? 


O sličnim krvavim rezultatima bitke govori se i u pjesmi koja opi- 
suje pomorsku bitku. Ratne strahote i potrošnost ljudskih života vidljive 
su u naturalističkom opisu: 


Zato pada jedan na drugoga 
Nasred broda zato učiniše 


6 Radoman i Čirgić, ur., Pjesmarica Nikole Burovića, pjesma br. 2, str. 22—24. 
% Radoman i Čirgić, ur., Pjesmarica Nikole Mazarovića, pjesma br. 102, str. 169. 
€ Radoman i Čirgić, ur., Pjesmarica Nikole Mazarovića, pjesma br. 103, str. 172. 


Strašna rpa grdno zamršena 
Od mrtvijeh i ranjenijeh ljudi 


Ratne grozote koje se događaju u centru bitke opisane su natu- 
ralistički i u pjesmi gdje se opisuje bitka kod Drača u kojoj sudjeluju 
i Bokelji pod kapetanom Đurom Banovim. 


Njeki muka probivenom glavom 
Njeki stiska ranu na prsima 

Iz koje mu potok krvi teče 
Onome je trbuh isprovaljen 

Od komada zrna gvozdenoga 

I sred poda ispod rane ječi 


Prijekom smrti svaki umiraše 
Njekom ruka pade odšečena 
Njekom glava visi ramena 
Njeki pada probijen ispod grla“ 


U ovim slučajevima opisuje se grubost i surovost ratovanja u kojem 
patnja i muka koju proživljavaju vojnici zasjenjuje čast, viteštvo, junaš- 
tvo i hrabrost. Svatko može postati žrtva u ratovanju. U tom kontekstu 
pjesnik ne ističe junaštvo jedne ili druge strane, već fokus stavlja na 
posljedice ratovanja koje su ujedno i antiratne opaske i realitet koji se 
donosi slušatelju koji će biti budući svjedok ratovanja i u bliskom su- 
sretu sa smrću. Međutim, u drugim se pjesmama sižejno težište stavlja 
na časno i nečasno vojevanje gdje se aksiološkim postupkom sižejnog 
tipa opisuje Turke koji su vjerolomni i bez časti. Ratovanje na prijevaru 
u epskoj se pjesmi smatra nečasnim pa se tako u stihovima navodi kako 
su Turci ulovili Grila iz Perasta koji se proslavio kao gusar od Malte: 


Kada Turci Grila pogubiše 

I njegova brata rođenoga 

Na prijevaru ispod Drača grada 
Povedoše Grilovu ljubovcu 

I nje sestru, i nje službenicu 

U sužanjstvo paše skadarskoga!“ 


& Radoman i Čirgić, ur., Pjesmarica Nikole Mazarovića, pjesma br. 140, str. 300. 
% Radoman i Čirgić, ur., Pjesmarica Nikole Mazarovića, pjesma br. 139, str. 288-291. 
% Radoman i Čirgić, ur., Pjesmarica Nikole Mazarovića, pjesma br. 141, str. 302. 

Turska prijevara ponovno se spominje u istoj pjesmi gdje se vidi 
kako pjesnik aksiološkim postupkom identifikacije žali za junakom 


pjesme: 


Nego žalim Grila gospodara 
Koga Turci pod Drač ufatiše 
Na prijevaru da ih Bog ubije"! 


Čitanje periferije / Czytanie peryferii 


Prijevara i vjerolomstvo smatraju se vrlo nečasnim djelima u rato- 
vanju i kršćansko-turskom odnosu. Tako se u pjesmi ,,od braće Vicko- 
vića“ opisuje tursko vjerolomstvo i nečovječno ponašanje u krvoločnoj 
obijesti. Majka moli sinove da ne idu kod Turaka u Herceg Novi jer se 
boji da će njihovo obećanje o sigurnosti osmero braće Vickovića biti 
razvrgnuto i pogaženo. 


Mili Bože manita junaka 
Što mi Ture prijevaru radi 
Niti vodi milu braću svoju 
Jer su Turci vjere i nevjere 
Oni sinko radu prijevari? 


U ovoj pjesmi majka simbolizira starije generacije koje odlikuje mu- 
drost i pronicljivost, a nadasve iskustvo u odnosima s Turcima, a njezini 
mladi sinovi predstavljaju gotovo naivnu novu generaciju koja časno 
drži do zadane riječi i očekuje da će i njihov neprijatelj do nje držati. 
Međutim, kako je majka u pjesmi bila u pravu, svih osam Vickovića 
pogiba na prijevaru u Herceg Novom. 


Đe su pili tu su i pospali 

Kad viđeše 30 Turaka 
Pogubiše 8 Vickovića 

I ruse im odsekoše glave 

Pak se s glavam po trpezi igru 
Kako da su od zlata jabuke"? 


Prijevara je još snažnijeg odjeka zato što se u pjesmi spominje da 
je organizator krvave večere aga Ale, pobratim devetoga brata Šimuna 


"_Radoman i Čirgić, ur., Pjesmarica Nikole Mazarovića, pjesma br. 141, str. 303. 
? Radoman i Čirgić, ur., Pjesmarica Nikole Mazarovića, pjesma br. 137, str. 275. 
5 Radoman i Čirgić, ur., Pjesmarica Nikole Mazarovića, pjesma br. 137, str. 277. 


Vickovića, koji im obećava sigurnost: A evo ti moju vjeru davam. Tako 
majčina slutnja ostaje kao sintagma koje su se mnogi stanovnici pogra- 
ničnih područja držali, a drže se još i danas: Jer su Turci vjere i ne- 
vjere / Oni sinko radu prijevari. Do jednakog zaključka dolaze mnogi 
pogranični stanovnici koji čuvaju sjećanje na prijetvornost u ratovanju 
i vjerolomstvo u odnosima. 


Peraški boj i peraški ceremonijali u kontekstu kulturalnog 
pamćenja 


Peraški boj je opći naziv za glasovitu bitku u kojoj su se Peraštani 15. 
svibnja 1654. godine obranili od mnogobrojnog turskog okupatora.“ Bitka 
je ostala u kolektivnom sjećanju Peraštana, a i drugih Bokelja, posebno 
zato što je u tom trenutku obrana bila od velikog geopolitičkog značaja 
jer Perast nije osvojen i zato što su Peraštani kvalitetnom pripremom 
napravili iskorak u vojnom umijeću s obzirom na to da su točno trideset 
godina prije pretrpjeli teški poraz u kojem je u roblje odvedeno oko četi- 
risto stanovnika Perasta i okolice. Peraški boj u Mazarovićevoj pjesmarici 
opjevavaju tri pjesme. To su pjesme broj 102, 114, 118 i svaka na svoj 
način opisuje događaj koji je ostavio veliki trag u kolektivnom sjećanju 
Peraštana. Pobjeda nad mnogobrojnim Turcima imala je odjeka i u kra- 
jevima koji su bili daleko od Boke kotorske. Tome svjedoči i svečani 
događaj kada je Petar Zrinski, praunuk Nikole Šubića, osobno posjetio 
Perast i u tom posjetu poklonio Peraštanima svoj mač koji se i danas čuva 
u Muzeju grada Perasta.“ Peraški boj u kontekstu peraških ceremonijala, 
rituala sjećanja na čudesnu obranu od Turaka, dio je kulture Crne Gore, 
ali je prije svega neprijeporno i hrvatska kulturna baština.“ Peraštani 
zaslugu za obranu od Turaka pripisuju zaštiti Bl. Djevice Marije, svoje 
pokroviteljice. Općina Perast iz zahvalnosti se zavjetovala da će svake 
godine na taj dan pobjede obaviti svečanu ophodnju sa slikom Bogorodice 
preko cijeloga grada, što se održalo i do danas." Ophodnja slike preko 
grada zasniva se na kolektivnom sjećanju u kojem su Peraštani, čim su 
saznali da Turci organiziraju napad na Perast, prenijeli sliku Bogoro- 
dice s otoka Gospe od Škrpjela u sam grad i time se predali zagovoru 


* Vanda Babić, ,,Boka kotorska, zaljev svetaca i hrvatske kulture“ (Zagreb — Tivat: Hrvat- 
sko nacionalno vijeće Crne Gore, Jutarnji list, 2019), 46. 

75 Babić, ,,Boka kotorska“, 46. 

* Babić, Kulturalno pamćenje, 39. 

7 Babić, Kulturalno pamćenje, 37. 

BI. Djevice u spasenje. Prvi dokaz o svečanoj procesiji odluka je Malog 
vijeća iz 1726. godine, koja se nalazi u Nadžupskom arhivu u Perastu. 
Ta je odluka sačuvana zajedno s Knjigom ceremonija peraške općine iz 
1743. u kojoj se nalazi točan opis odvijanja proslave." Svečana ophodnja 
sa slikom Gospe s otoka Gospe od Škrpjela u kontinuitetu se održava od 
15. svibnja 1654., 1 to je zabilježeno u dokumentu iz 1754., ali i u epskim 
ostvarenjima peraških pjesnika." Mnoge narodne i umjetničke pjesme iz 
Boke kotorske vezane su za taj događaj, a trajan opći spomen na pobjedu 
jest velika ,,srebrna ploča“ (zavjetni dar) što se svake godine prislanja na 
Gospinu sliku te natpis koji je Andrija Zmajević dao uklesati na hrvat- 
skom jeziku u pročelje župne crkve tako da podsjeća na boj i pobjedu nad 
Turcima.*“ 

Osim te svečanosti u spomen na istu pobjedu u ovom se kraju održa- 
vao običaj gađanja kokota (pijetla). Uz sudjelovanje Bokeljske mornarice 
natjecatelji bi gađali kokota na dasci koja je stajala na površini mora. 
Pobjednik natjecanja dobivao je ručnik s ispisanom godinom pobjede 
nad Turcima (1654.) i godinom održavanja natjecanja. Peraški je cere- 
monijal ritual koji spada u područje kulturnog pamćenja jer predstavlja 
oblik predaje i uprizoravanja kulturnog smisla.*! 


Čitanje periferije / Czytanie peryferii 


Zaključna razmatranja 


Hrvatska usmena epika Dalmacije, posebno u ciklusu junačkih 
pjesama, nudi književnoumjetničku i kulturnopovijesnu okosnicu 
događaja i odnosa koji su nastali u nestabilnim vremenima sukoba 
kršćanskog i islamskog svijeta, hrvatskog i osmanlijskog svijeta. Takve 
ratne okolnosti i susreti s ,,drugim“ stvorile su povoljno tlo za nove 
ideološke i identitetske obrasce koji se oblikuju ne samo životom u do- 
diru, nego se reflektiraju i na usmenu epsku deseteračku pjesmu koja 
se gotovo identificira tim sukobom i netrpeljivošću suprotnih strana. 
Odnosi s ,,drugim“ definirani su nasiljem 1 logična posljedica jest kul- 
turalno i kolektivno pamćenje kroz usmenoknjiževne oblike na svim 


" Saša Brajović, U Bogorodičinom vrtu. Bogorodica i Boka Kotorska — barokna pobožnost 
zapadnog hrišćanstva (Beograd: Plato, Biblioteka Posebna izdanja, 2006), 266, 267. 

? Brajović, U Bogorodičinom vrtu, 267. 

% Babić, ,,Boka kotorska“, 46—47. Natpis glasi: POSLEDGNA VREMENA I NARODI DA 
NEBIZABORAVILI SLAVITI DESNIZU BOXIU KOJA NA XV SVIBNJA GOD. MDCLIV. 
OBRANI PERAST OD CUDNOVATE SILLE TURSKE PODA PERASTANOM SLAVNO 
DOBITIE OVA VIECNA USPOMENA POSTAVI SE. 

"Babić, Kulturalno pamćenje, 37-38. 


razinama usmene književnosti. Primjerice, samo u izrekama kao što su 
Proša' je kraj mene k'o kraj turskog groblja, Češe se oda me k'o krme 
o džamiju ili U sto vira za sto lira jasni su obrasci netrpeljivosti koji 
se očituju u pejorativnom i ponekad blasfemičnom izričaju. Tako se 
kod Turaka spominje pasja vira i sl. Usmena književnost, a posebno 
epska pjesma i memorati u dolini Neretve reflektiraju višestoljetno 
identitetsko oblikovanje u antiturskom svjetlu. Život Neretvana 
u konstantnom dodiru s Turcima rezultirao je stvaranjem specifičnog 
identitetskog koda koji se prenosio i u odgoju s generacije na generaciju 
te je uzrokovao razvoj netrpeljivosti prema stranom, drugom i tuđem. 
Neretvani su baštinili epsku deseteračku pjesmu kojom se prenosio 
identitetski obrazac koji je definirao negativan stav prema Turcima 
s kojima su bili na suprotnim stranama granice. Usmene lirske pjesme 
u neretvanskoj dolini pjevaju ponajviše o ljubavi mladih bilo da je 
riječ o ljubavnim pjesmama bilo baladama. No usmene epske pjesme 
u ovom kraju obilježene su teškom poviješću koju su Neretvani živjeli. 
U putopisima s kraja 19. i početka 20. stoljeća vidi se kako Neretvani 
izražavaju gnušanje i prema Dubrovčanima i prema Mlečanima jed- 
nako kao i prema Turcima. Stanje je to uvjetovano teškim životom 
i nestabilnostima. 

Usmene epske pjesme Boke kotorske, posebice one iz rukopisnih 
zbirki Nikole Burovića i Nikole Mazarovića, nude jasnu sliku o per- 
cepciji Turaka i spektru aksioloških atribucija pripadnika ,,mi-tabora“ 
i ,oni-tabora“. Kao i u drugim epskim pjesmama u Dalmaciji, epske 
pjesme Boke okarakterizirane su konstantnim ratovanjima, uzimanjem 
roblja kao plijena, zlodjelima s turske strane, hrabrom borbom Bokelja, 
napose Peraštana, u očuvanju svog teritorija i samobitnosti. Zanimljivo 
je kako se u rukopisnim zbirkama nalazi veliki broj bugarštica, po- 
časnica i pjesama za kolo, dok se epske pjesme okupljaju oko tema 
povijesnih sukoba s Turcima. Također, opaža se kako se u pjesmama 
Mazarovićeve rukopisne zbirke često spominju odsijecanja glave, bilo 
da je riječ o samom žaru borbe bilo o trofejnom skupljanju nakon po- 
raza neprijatelja. Sakaćenje u borbi ili nakon borbe konstantni je motiv 
koji se proteže kroz mnoge pjesme i na taj način one koriste realističke, 
necenzurirane motive koji poput memorata služe da kolektivno sjećanje 
zapamti razornu snagu rata. Baladičnost bugarštica i lirski moment 
prisutni su i u epskim pjesmama dviju pjesmarica iz Boke jer se uočava 
kako je struktura epskih pjesama gotovo jednoepizodna i fokusirana na 
samo jedan lik i jedan događaj i često su kraće forme od sedamdese- 
tak stihova. Aksiološke atribucije u leksičkom su smislu u bokeljskim 

Čitanje periferije / Czytanie peryferii 


epskim pjesmama uglavnom neutralne ili uzvisuju neprijatelja u sluča- 
jevima gdje se pripadnik ,,mi-tabora“ bori protiv njega. 

U tim se osnovama razlikuju stilovi epskih deseteračkih pjesama 
u dolini Neretve i u Boki kotorskoj. 

Zaključno se može primijetiti kako je dolina Neretve položajem 
i povijesnim kontekstom navezana na zapadnu Hercegovinu i Dalma- 
tinsku zagoru te je opusom epskih pjesama bliska tom izričaju temama 
i stilom koji se očituje u epskoj pjesmi namijenjenoj pjevanju uz gusle. 
S druge strane, promatrajući aksiološke atribucije bokeljskih epskih 
pjesama, uočava se da je mediteranski aspekt Boke kotorske predomi- 
nantan s naglaskom na bugarštice u kojima one nastaju i žive. Iako su 
oba područja u dijelu svoje povijesti stoljećima bila na krvavoj granici 
s Turcima, prostorni položaj i usmjerenost prema unutrašnjosti ili prema 
moru uvjetovao je i odnos prema epskoj deseteračkoj pjesmi koja se 
nešto intenzivnije afirmirala primjerice u dolini Neretve nego u Boki 
kotorskoj. Sam broj turcizama mnogo je manji u bokeljskoj epskoj pje- 
smi, a prisutniji su romanizmi koji upućuju na mediteranski aspekt te 
vrste usmenoknjiževnog izričaja. 

S druge strane, dolina Neretve jasno pripada onom ,,brdskom“ men- 
talitetu koji je životom na granici usvojio veliki broj turcizama, a koji 
se javljaju u svakodnevnom govoru i danas, bez razumijevanja da se 
radi upravo o njima. Neretvani su i danas nepovjerljivi prema novom 
i prema promjenama uopće jer su tijekom povijesti nesvjesno gradili 
mentalitet u kojem opstanak ovisi o koherentnosti zajednice i čvrstom 
očuvanju lokalne tradicije zasnovane na katoličkoj vjeroispovjesti i hr- 
vatskoj etničkoj pripadnosti. 

I na kraju, osim Arhiva HAZU, Bogišićeva arhiva u Cavtatu, Peraški 
župski arhiv posebno je bogat rukopisnim pjesmaricama koje u sebi 
sadrže najveći dio bugarštica i epskih pjesama koje govore o Peraškom 
boju koji je kulturom sjećanja oživotvorena slika u peraškim ceremoni- 
jalima, možda i jedan od najboljih primjera koncepata kulturalnog pam- 
ćenja, gdje imamo kulturalno označen događaj koji komunicira unutar 
jedne književnosti, a ima slojevito i višeznačno kulturalno značenje 
i kompleksne unutrašnje veze s maticama kojima pripada. Dakle, po 
Assmannu imamo školski primjer kulturalnog pamćenja koje se poklapa 
sa svim onim što unutar jedne grupe funkcionira kao smisao pa zato 
ovaj primjer formira jedan prostor u koji bez lomova ulaze i mimetičko 
i pamćenje stvari i komunikativno pamćenje. Peraški ceremonijal ritual 
je koji spada u područje kulturalnog pamćenja s obzirom na to da pred- 
stavlja oblik predaje i uprizoravanja kulturnog smisla. 


Nadopunjeno pjesmama iz rukopisnih zbirki koje su donedavno 
bile nepoznate široj javnosti i u ovom se radu citiraju prema tran- 
skipciji priređivača pjesmarice Nikole Burovića i Nikole Mazarovića 
u crnogorskom jezičnom idiomu one transferiraju u prostor ,,drugog“ 
i ,drugačijeg“ čime se ne gubi ništa od njezine izvornosti, a kulturom 
sjećanja tvori se nova slika književnosti i njezine mogućnosti da nam 
u 21. stoljeću oživi slike i motivski nas prodrma tako da bolje vidimo 
sličnosti, ali i razlike, što će biti predmet sljedećeg rada. 

Čitanje periferije / Czytanie peryferii 


Antemurale Christianitatis of Croatian Oral Literature: Frontiersman Mentality 
of Dalmatia Through Oral Epsonic Song and Cultural Memory in Croatian- 
Ottoman Wars 


Summary: The paper presents the motives of cultural memory which were recorded 
in the oral epic poems and in the tradition in Dalmatia (the Neretva Valley and 
Boka kotorska). The territory of Dalmatia bordered with the Ottoman Empire at 
the time of the Croatian-Ottoman wars, thus the oral literature of this area produ- 
ced oral epic poem as a reflection of forced war and fateful contacts. Living on 
the frontier of Christianity and Islam has brought up a special frontier mentality 
which can be traced in modernity, not only through the preservation of the heri- 
tage festivities, but also through collective memory which defines the importance 
of the survival of everything that is geologically and culturally on margin with the 
threatening “other". 

Keywords: oral literature, cultural memory, Croatia, Dalmatia, the Neretva Valley, 
history, frontiersmen, Boka kotorska 


